Dubnica pie Vāhas

Dubnica pie Vāhas () ir pilsēta Slovākijā, Trenčīnas apgabala Ilavas apriņķī pie Vāhas upes. Pilsētā atrodas kompānijas Sauer-Danfoss ražotne. Tradicionālās vieglatlētikas sacensības Atletický Most.

Vēsture

Rakstos pirmoreiz minēta 1193. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums kopš 1899. gada bija Māriatelģeša (). Pēc Pirmā pasaules kara iekļāvās Čehoslovākijā. 1936. gadā šeit tika uzcelta kompānijas Škoda munīcijas rūpnīca, un līdz 20. gadsimta beigām Dubnica pie Vāhas bija ievērojams militārās rūpniecības centrs. Pēc licences ar nosaukumu BVP-1 šeit tika ražotas kājnieku kaujas mašīnas BMP-1. No 1993. gada - Slovākijas sastāvā.

Cilvēki
Pēc etniskā sastāva vairums pilsētas iedzīvotāju ir slovāki (96,6 %). Pēc reliģiskās piederības - katoļi (76,7 %), nereliģiozi (16,4 %).

Dubnica ir hokejista Pavola Demitras (Pavol Demitra, 1974-2011) dzimtā pilsēta.

 Ārējās saites 

Kategorija:Slovākijas pilsētas
Kategorija:Trenčīnas apgabala pilsētas